
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-00887/2013-04
12.12.2014. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је
О Д Л У К У
о акредитацији студијског програмa
[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074,  испуњава прописане стандарде за акредитацију студијског програма Докторске студије - СОЦИОЛОГИЈА у оквиру поља друштвено-хуманистичких наука и то за 5 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, је дана 26.4.2013. године поднела захтев за акредитацију студијског програма Докторске студије - СОЦИОЛОГИЈА у оквиру поља друштвено-хуманистичких наука под бројем 612-00-00887/2013-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ и предлог одлуке, достављени су Комисији за акредитацију и проверу квалитета.
              У процесу акредитације подкомисија је установила да високошколска установа Филозофски факултет у Новом Саду делимично задовољава стандарде квалитета, па је, на њен предлог, Комисија за акредитацију и проверу квалитета установи упутила Упозорење о отклањању недостатака за студијски програм Докторске студије – СОЦИОЛОГИЈЕ.
               Поступајући по Акту упозорења Установа је извршила тражене измене и допуне и Комисији  доставила редиговану документацију.
               По разматрању нове документације подкомисија је утврдила да високошколска установа Универзитет у Новом Саду, Филозофски факултет, сада испуњава стандардe за акредитацију прописане Правилником о стандардима и поступку за акредитацију високошколских установа и студијских програма, те је сходно томе предложила Комисији за акредитацију и проверу квалитета  да донесе Одлуку о акредитацији.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ, ФИЛОЗОФСКИ ФАКУЛТЕТ за  студијски програм Докторске студије – СОЦИОЛОГИЈА  испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
        Статутом Филозофског факултета дефинисано је да факултет изводи наставу у пољима друштвено-хуманистичких наука. Високу компетентност Факултета и његових наставника за реализацију докторских студија потврћује 510, до данас, одбрањених докторских дисертација.  
           Филозофски факултет у Новом Саду има краткорочни и дугорочни програм научноистраживачког рада и акредитован је као научноистраживачка установа у складу са Законом. На установи се успешно реализује 28 националних научно-истраживачких пројеката (финансираних од стране Министарства за просвету, науку и технолошки развој РС и Покрајинског секретаријата за науку и технолошки развој), и 14 међународних и билатералних пројеката. На њима је свеукупно ангажовано 584 наставника и сарадника, запослених на Фаултету.
           Наставници и сарадници Факултета објавили су приближно 20000 публикација (монографија, научних и стручних радова) у међународним и националним часописима од водећег значаја. Посебно се истичу радови објављени у часописима на SSCI листи. Наставници и сарадници Факултета редовно учествују на националним и међународним научним конференцијама.
         Факултет има потписане протоколе о сарадњи са бројним високошколским установама и научним институцијама у иностранству, као и веома плодну сарадњу са сродним институцијама у земљи. 
       Факултет је у документацији овог програма приложио све потребне прилоге који документују компетентност установе за извођење докторских студија:  , Листу научно – истраживачких пројеката који се тренутно реализују на установи – Прилог П3, Листу особља на установи који су укључени на научно – истраживачким и уметничким пројектима – Прилог П4, Збирни преглед научноистраживачких резултата у установи у претходној календарској години – Прилог П5,  Листа установа у земљи и свету са којима високошколска институција сарађује – Прилог П6, и  Листа наставника у сталном радном односу који су били ментори у изради доктората – Прилог П7.  
        Студијски програм докторских студија – СОЦИОЛОГИЈА  је 28.03.2013. године прихваћен од стране Сената Универзитета у Новом Саду.
         Студијски програм садржи све законом предвиђене елементе и обезбеђује стицање компентенција за препознатљиве и јасне професије и занимања. Назив дипломе Доктор наука – социолошке науке је у складу са листом звања које је утврдио Национални савет за високо образовање. Програм се реализује у оквиру докторских академских студија и траје 3 године – 6 семестра, и одговара обиму од 180 ЕСПБ бодова. Планирани број студената који ће се уписати на овај студијски програм је 5.
         Настава на студијском програму се изводи на српском језику. 
         Сврха програма је јасно и недвосмислено формулисана и у складу је са основним задацима и циљевима установе. Као сврха докторских студија – СОЦИОЛОГИЈА истакнута је намера да се студенти оспособе за бављење теоријским и емпиријским истраживањима у области друштвених наука у научним институтима, одговарајућом образовном делатношћу на високим школама струковних студија и факултетима, пословима у установама социјалне заштите, институцијама културе, у медијима, агенцијама за истраживање јавног мњења и тржишта, као и пословима у државној и пословној администрацији, политичким и невладиним организацијама.
          Циљеви су јасно формулисани и подразумевају стицање компетенција и вештина, које су у функцији развијања контекстуалног аналитичког, критичког и синтетичког приступа, у односу на савремену, међународну, академску и истраживачку, социолошку праксу. Један од посебних циљева, који је у складу са циљевима образовања стручњака на Филозофском факултету, је развијање свести код студената о потреби перманентног образовања и развоја друштва и културе у целини. 
         Јасно је наведено које опште и предметно специфичне способности студенти стичу савладавањем овог програма. Исход процеса студирања је научник са академским образовањем, који  поседује напредна практична и теоријска знања, као и  темељно познавање и разумевање социолошких дисциплина.
        Свршени студенти докторских студија Социологије су способни да решавају најсложеније задатке и проблеме из ове области схваћене у најширем смислу, уз употребу сложених истраживачких и научних метода и поступака. Наведене компетенције су у складу са садржајем и исходима датим у курикулуму.
         У прилогу 4.1 дат је Додатак дипломи на српском језику који садржи основне информације о носиоцу квалификације и нивоу квалификације. 
         Курикулум студијског програма приказан у Табели 5.1 предвиђа 12  предмета, од којих су 6 обавезни, а других 6 изборни. Предмети су распоређени у 6 блокова по 12 предмета, из којих се бира по један предмет. Целокупни програм носи укупно 180 ЕСПБ. Основни облици активне наставе одређени су наставним планом као часови  предавања ( П ) и часови студијско истраживачког рада (СИР). У току друге године студија докторанд је у обавези да изради и објави два научна рада, који носе по 10 ЕСПБ. Просечан број часова активне наставе на недељном нивоу је 23.33. Последња година студија на докторским студијама овог програма, усмерена је на Израду докторске дисертације, која се реализује прво у оквиру 20 часова студијско - истраживачког рада (30 ЕСПБ), а онда даље кроз Израду и одбрану Докторске дисертације (30 ЕСПБ).
          Установа је у документацији студијског програма приложила Књигу предмета у којој је сваки предмет спецификован. Спецификације предмета обухватају опис предмета са називом, име наставника, тип предмета, годину и семестар у којем се предмет слуша, број ЕСПБ, циљ курса са очекиваним исходом, знањем и компетенцијама, предуслове за похађање предмета, садржај предмета, препоручену литературу, методе извођења наставе, начине провере знања и оцењивања. За све предмете курикулума предвиђено је праћење студената и расподела поена на предиспитне и испитне обавезе по јединственој методологији која се примењује на установи. У Табели 5.3 дати су јасно формулисани захтеви за израду докторске дисертације.
         Студијски програм докторских студија – СОЦИОЛОГИЈА коренспондира са савременим светским токовима научне праксе. Установа је документовала упоредивост програма сa студијама социологије на универзитетима у Сједињеним државама, али не и са студијским програмима из европског образовног простора.
          На студијски програм докторских студија – СОЦИОЛОГИЈЕ је планиран упис 5 студента, што је у складу са просторним, материјалним  и кадровским условима којима установа располаже. Упис кандидата спроводи се на основу конкурса и ранг-листе примљених кандидата.
          Упис на докторске студије, оцењивање, избор ментора, процедуре пријаве и одбране докторске дисертације и друге процедуре и правила важна за функционисање студија су регулисани општим актима Универзитета у Новом Саду и Филозофског факултета.    
           За реализацију студијског програма Установа је навела 10 наставника, свих десет ангажованих са пуним радним временом. По подацима из електронског формулара просечно оптерећење наставника на програму је 1.33 часа. Ни један од ангажованих наставника, на овој, као ни укупно на свим високошколским установама у Србији, на којима евентуално реализује наставу, фондом часова не прелази ограничење од 12 часова на недељном нивоу.
          Стручно тело Факултета техничких наука је именовало 6 ментора одговарајућих квалификација и референца (табели 9.5) и то су: :  Жолт Л. Лазар,  Миленковић Д. Павле,  Милошевић В. Божо, Шкорић М. Марко, Соколовска Т. Валентина и Пушић М. Љубинко.
       На основу података у документацији ( Књига наставника) - Научне, уметничке и стручне квалификације наставника и задужења у настави, може се закључити да квалификације наставног особља углавном одговарају образовно-уметничком, односно образовно-научном пољу, и нивоу њиховог задужења.  
         Потребни подаци о простору и опреми дати су на нивоу установе. Филозофски факултет располаже простором за наставу укупне површине 12 892.72 м2, од чега је за реализацију наставе обезбеђено 8145.91м2, односно (у односу на укупан број студената на установи) 2.14м2 по студенту. За потребе реализације образовног процеса студијског програма наведене су амфитеатри, учионице, лабораторије, учионице, библиотека, читаоница и друге релевантне просторије ( прилог 10.1). 
          У опису за Стандард 10 установа наводи да поседује библиотечки фонд  релевантан за студијски програм, и да обезбеђује покривеност свих предмета одговарајућом уџбеничком литературом, училима и помоћним средствима, која су расположива на време и у довољном броју за нормално одвијање наставног процеса тог студијског програма. 
          У циљу обезбеђења квалитета и унапређења наставног процеса и услова студирања, на Филозофском факултету је конституисана Комисија за контролу квалитета наставе која има 25 чланова, а од којих су 2 представници студената. Установа редовно, систематично и у предвиђеним интервалима спроводи контролу квалитета студијског програма, која обухвата процесе самовредновања и спољашње провере квалитета, и обавља је у  предвиђеним интервалима.
          Наставно-научно веће Филозофског факултета усвојило је на седници одржаној 7. новембра 2014. године предлог Етичког кодекса и Правилника о примени Етичког кодекса Филозофског факултета и проследило документе Одбору за етичка питања Универзитета у Новом Саду. На истој седници изабрани су и чланови Етичке комисије Филозофског факултета.
         Установа све информације о начину и режиму студирања представља путем свог интернет сајта, штампане брошуре – Информатора, и огласне табле, на којима се могу сазнати релевантни подаци о Установи, студијским програмима и ангажованом наставном особљу.
После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  у оквиру образовно-научног поља поља друштвено-хуманистичких наука наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ  за студијски програм Докторске студије - СОЦИОЛОГИЈА  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
[bookmark: _GoBack]Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи
- архиви КАПК

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ САДУ-ФИЛОЗОФСКИ ФАКУЛТЕТ са седиштем у Зорана Ђинђића 2, НОВИ САД, ПИБ: 100237441, Матични број: 08067074, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  Докторске студије - СОЦИОЛОГИЈА у оквиру поља друштвено-хуманистичких наука и то за 5 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

